Diari Oficial de la Generalitat Valenciana


Sumari del DOGV 1474, del 31-01-1991 (1991/900312)

Resolució del Conseller d'Obres Publiques, Urbanisme y Transports, de 14 de desembre de 1990, per la qual s'estima aprovar definitivament l'expedient de correcció d'error material del Pla General d'Ordenació Urbana del terme municipal de Torrevieja (Alacant), consistent a suprimir el vial que travessa el Sector S-3 del Sòl Urbanitzable Programat, promogut per l'Empresa "Internacional Torrelagos, SA".
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1990/12/14/(1)/dof/vci/html**

### Dades del document

Número de DOGV
:   1474

Data del DOGV
:   31-01-1991

Secció del DOGV
:   I. DISPOSICIONS GENERALS

Número del document
:   1991/900312


Data del document
:   14-12-1990

Organisme emissor


Tipus de document
:   Resolució

Descriptors 

:   * Torrevieja
    * pla d'urbanisme

Resolució del Conseller d'Obres Publiques, Urbanisme y Transports, de 14 de desembre de 1990, per la qual s'estima aprovar definitivament l'expedient de correcció d'error material del Pla General d'Ordenació Urbana del terme municipal de Torrevieja (Alacant), consistent a suprimir el vial que travessa el Sector S-3 del Sòl Urbanitzable Programat, promogut per l'Empresa "Internacional Torrelagos, SA".  
Vist l'expedient de correcció d'error material del Pla General d'Ordenació Urbana del terme municipal de Torrevieja (Alacant), en el vial que travessa el Sector S-3 del Sòl Urbanitzable Programat, promoguda per l'empresa Internacional Torrelagos SA.  
Vist que amb data 20 de novembre fou registrat d'entrada en aquesta Conselleria l'expedient relatiu a la correcció d'error material del Pla General d'Ordenació Urbana de Torrevieja, en el vial que travessa el Sector S-3 del Sòl Urbanitzable Programat, a l'efecte del que estableix l'article 3.2 del Decret 137/90 de 30 de juliol, del Consell de la Generalitat Valenciana, en relació amb l'article 111 de la LPA.  
Vist que l'expedient consta de dos apartats: a) Informe tècnic i b) Plànols (actuals i modificats).  
Vist que amb data 2 de març, de 1990, el Ple de l'Ajuntament acordà aprovar per unanimitat l'esmentat expedient de correcció d'error material i demanar a la Comissió Territorial d'Urbanisme d'Alacant, la correcció del citat error material.  
Vist que la Comissió Territorial d'Urbanisme d'Alacant, en sessió de 13 de novembre de 1990, acordà emetre un informe favorable sobre l'expedient de referència.  
Atès que l'objecte del present expedient és la correcció d'un error material del Pla General relatiu a un vial que travessa el Sector S-3 del Sòl Urbanitzable Programat, partint de la carretera de San Miguel de Salinas i endinsant-se en el terme municipal d'Orihuela. L'esmentat vial apareix grafiat en els plànols tècnics PT 1 «infrastructura bàsica-xarxa viària», E: 1/10.000, sense que es fixe el seu ample, ni es faça cap referència a la programació pel que fa a la seua execució.  
Contràriament, l'esmentat vial no es recull en els plànols d'ordenació PO 2, E: 1/5.000, ni tampoc en els que fan referència al Pla Parcial Lago-Sòl, Sector S-3 del Sòl Urbanitzable Programat, aprovat definitivament per la Comissió Territorial d'Urbanisme d'Alacant el 8 de juny de 1989 i, es produeix, per tant, una contradicció entre els plànols de major i de menor escala del Pla General, que ha de resoldres en favor d'aquests darrers.  
Atès que, segons que estableix l'article 111 de la Llei de Procediment Administratiu, «l'administració podrà en qualsevol moment rectificar els errors materials o de fet, i els aritmètics».  
Vistos els preceptes legals citats, la Llei del Sòl, la Llei de Procediment Administratiu i d'altres d'aplicació pertinent, resolc:  
Aprovar definitivament l'expedient de correcció d'error material del Pla General d'Ordenació Urbana del terme municipal de Torrevieja (Alacant), consistent en suprimir el vial que travessa el Sector S-3 del Sòl Urbanitzable Programat, promogut per l'empresa Internacional Torrelagos SA.  
Contra aquesta Resolució, que no esgota la via administrativa, hom pot interposar recurs de reposició davant aquest Conseller en el termini d'un mes, comptador des de l'endemà de la publicació de la Resolució, abans del contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fóra expressa, o en el termini d'un any des de la data d'interposició de l'esmentat recurs de reposició, si no fóra motiu de resolució; tot açò sense perjudici de la interposició de qualsevol altre recurs que s'estime procedent.  
València, 14 de desembre de 1990. - El Conseller d'Obres Públiques, Urbanisme i Transport: Eugenio Burriel de Orueta.


Còpia Permalink ELI